title: Komisijas Īstenošanas Regula (ES) 2019/2241 (2019. gada 16. decembris), ar ko saskaņā ar Eiropas Parlamenta un Padomes Regulu (ES) 2019/1700 apraksta mainīgos lielumus un laikrindu garumu, kvalitātes prasības un detalizācijas pakāpi mēneša bezdarba datu nosūtīšanai (Dokuments attiecas uz EEZ)

text:
                  30.12.2019

                  LV

                  Eiropas Savienības Oficiālais Vēstnesis

                  L 336/125

         KOMISIJAS ĪSTENOŠANAS REGULA (ES) 2019/2241
         (2019. gada 16. decembris),
         ar ko saskaņā ar Eiropas Parlamenta un Padomes Regulu (ES) 2019/1700 apraksta mainīgos lielumus un laikrindu garumu, kvalitātes prasības un detalizācijas pakāpi mēneša bezdarba datu nosūtīšanai
         (Dokuments attiecas uz EEZ)
         EIROPAS KOMISIJA,
         ņemot vērā Eiropas Parlamenta un Padomes 2019. gada 10. oktobra Regulu (ES) 2019/1700, ar ko izveido vienotu ietvaru Eiropas statistikai par personām un mājsaimniecībām, kuras pamatā ir no izlasēm savākti dati individuālā līmenī, ar ko groza Eiropas Parlamenta un Padomes Regulas (EK) Nr. 808/2004, (EK) Nr. 452/2008 un (EK) Nr. 1338/2008 un ar ko atceļ Eiropas Parlamenta un Padomes Regulu (EK) Nr. 1177/2003 un Padomes Regulu (EK) Nr. 577/98 (1), un jo īpaši tās 7. panta 3. punktu,
         tā kā:

                     (1)

                     Dalībvalstu veiktajai mēneša bezdarba datu sniegšanai ir būtiska nozīme, informējot Komisiju (Eurostat) un tādējādi atbalstot Savienības galvenās prioritātes attiecībā uz izaugsmi un darbavietu radīšanu, un nodrošinot savlaicīgu un salīdzināmu datu izmantošanu, lai formulētu un uzraudzītu Savienības politikas jomas, kas vērstas uz minētajām prioritātēm.

                     (2)

                     Mēneša bezdarba datus izmanto, lai apkopotu mēneša bezdarba līmeni, kas ir viens no galvenajiem Eiropas ekonomiskajiem rādītājiem (2).

                     (3)

                     Mēneša bezdarba statistikai būtu jābalstās uz starptautiski atzītiem jēdzieniem, kurus definējusi Starptautiskā Darba organizācija (SDO).

                     (4)

                     Ja dalībvalstis neapkopo mēneša bezdarba statistiku saskaņā ar SDO definīciju, tām būtu jāapkopo mēneša bezdarba novērtējumi vai jānosūta Komisijai (Eurostat) mēneša bezdarba ievaddati, kas to vārdā apkopotu šādus mēneša novērtējumus.

                     (5)

                     Ar mēneša bezdarba datiem būtu jāmēra bezdarbs pārskata mēnesī pēc tam, kad, ņemot vērā iespējamu sezonālu ietekmi, ir veikta koriģēšana bez pārmērīgas izlīdzināšanas. Tiem vajadzētu būt saskanīgiem ar ceturkšņa datiem, kas saskaņā ar Regulu (ES) 2019/1700 savākti darbaspēka jomā.

                     (6)

                     Lai Komisija (Eurostat) varētu izpildīt lietotāju savlaicīguma prasības, dalībvalstīm būtu jānosūta mēneša bezdarba dati saskaņā ar precīzu grafiku.

                     (7)

                     Mēneša bezdarba datu kvalitāte būtu jāuzrauga, izmantojot kopīgi saskaņotu un vienādi piemērotu rādītāju kopumu.

                     (8)

                     Šajā regulā paredzētie pasākumi ir saskaņā ar Eiropas Statistikas sistēmas komitejas atzinumu,

               IR PIEŅĒMUSI ŠO REGULU.

            1. pants
            Priekšmets
            Šī regula nosaka saskaņā ar Regulu (ES) 2019/1700 Komisijai (Eurostat) nosūtāmo mēneša bezdarba datu mainīgos lielumus, garumu, detalizācijas pakāpi un kvalitātes prasības.

            2. pants
            Definīcijas
            Šajā regulā piemēro šādas definīcijas:

                        1)

                        “mēneša bezdarba statistika” ir nodarbināto personu un bezdarbnieku skaita ieraksts un iegūtais “mēneša bezdarba līmenis” saskaņā ar SDO definīciju (3), kas darbaspēka jomā īstenota saskaņā ar Regulu (ES) 2019/1700;

                        2)

                        “mēneša bezdarba līmenis” ir bezdarbnieku skaits, dalīts ar nodarbināto personu un bezdarbnieku skaitu pārskata mēnesim;

                        3)

                        “mēneša bezdarba ievaddati” ir tādu bezdarbnieku skaita ieraksts, kuri reģistrēti dalībvalstu valsts nodarbinātības dienestos;

                        4)

                        “mēneša bezdarba novērtējumi” ir ceturkšņa datu, kuri pamatojas uz SDO definīciju, kas darbaspēka jomā īstenota saskaņā ar Regulu (ES) 2019/1700, un mēneša reģistrētā bezdarba kombinācija;

                        5)

                        “mēneša bezdarba dati” ir dati, kas jānosūta saskaņā ar šo regulu, proti, mēneša bezdarba statistika, mēneša bezdarba ievaddati vai mēneša bezdarba novērtējumi;

                        6)

                        “pārskata mēnesis” ir to nedēļu kopums, kas saliktas šādā veidā:

                                    —

                                    katru nedēļu, kas ietilpst pārskata ceturksnī, kā noteikts attiecībā uz ceturkšņa datiem, kuri darbaspēka jomā savākti saskaņā ar Regulu (ES) 2019/1700, iedala tikai vienā no trim pārskata mēnešiem, kas ietilpst minētajā ceturksnī,

                                    —

                                    nedēļas, kas pilnībā ietilpst kalendārajā mēnesī, iedala atbilstošajā pārskata mēnesī,

                                    —

                                    nedēļas, kas iestiepjas divos kalendārajos mēnešos, iedala vienā no abiem atbilstošajiem pārskata mēnešiem.

            3. pants
            Datu prasības

               1.   Dalībvalstis nosūta Komisijai (Eurostat) vai nu mēneša bezdarba statistiku (1. iespēja); mēneša bezdarba ievaddatus (2. iespēja), vai mēneša bezdarba novērtējumus (3. iespēja).

               2.   Datu kopas, kas satur mēneša bezdarba statistiku, ietver mēneša statistiku, kura ir reprezentatīva attiecībā uz visu pārskata mēnesi.

               3.   Datu kopas, kas satur mēneša bezdarba ievaddatus, ietver datus, kuri atbilst to personu skaitam, kuras kalendārā mēneša konkrētā periodā bija reģistrētas kā bezdarbnieki.

               4.   Reģistrētie bezdarba rādītāji, kas izmantoti, lai apkopotu mēneša bezdarba novērtējumus, atbilst to personu skaitam, kuras kalendārā mēneša konkrētā periodā bija reģistrētas kā bezdarbnieki.

               5.   Nosūtāmo mainīgo lielumu nosaukumi un definīcijas attiecībā uz mēneša bezdarba statistiku ir norādītas I pielikumā (1. iespēja), attiecībā uz mēneša bezdarba ievaddatiem – II pielikumā (2. iespēja) un attiecībā uz mēneša bezdarba novērtējumiem – III pielikumā (3. iespēja).

            4. pants
            Nosūtīšanas termiņi

               1.   Mēneša bezdarba datus katru mēnesi nosūta Regulas (ES) 2019/1700 V pielikumā noteiktajos termiņos, proti:

                           a)

                           attiecībā uz dalībvalstīm, kuras izvēlējušās 1. iespēju, mēneša bezdarba statistiku nosūta 27 dienu laikā pēc kalendārā mēneša;

                           b)

                           attiecībā uz dalībvalstīm, kuras izvēlējušās 2. iespēju, mēneša bezdarba ievaddatus nosūta 25 dienu laikā pēc kalendārā mēneša;

                           c)

                           attiecībā uz dalībvalstīm, kuras izvēlējušās 3. iespēju, mēneša bezdarba novērtējumus nosūta 25 dienu laikā pēc kalendārā mēneša.

               2.   Mēnešos, kad termiņš iekrīt sestdienā vai svētdienā, faktiskais termiņš ir nākamajā pirmdienā. Mēneša bezdarba datus par novembra pārskata mēnesi nosūta līdz 31. decembrim.
               Datu nosūtīšana sākas vēlākais par 2021. gada maija pārskata mēnesi.

            5. pants
            Retrospektīvas rindas

               1.   Attiecībā uz dalībvalstīm, kuras izvēlējušās iesniegt mēneša bezdarba statistiku (1. iespēja) vai mēneša bezdarba novērtējumus (3. iespēja):

                           a)

                           pirmajā nosūtīšanā par 2021. gada maija pārskata mēnesi ietver arī mēneša bezdarba statistiku vai attiecīgi mēneša bezdarba novērtējumus par pārskata mēnešiem no 2021. gada janvāra līdz aprīlim;

                           b)

                           nosūtīšanā par 2022. gada aprīļa pārskata mēnesi ietver laikrindas bez pārrāvumiem attiecībā uz mēneša bezdarba statistiku vai attiecīgi mēneša bezdarba novērtējumiem par visiem pārskata mēnešiem retrospektīvi līdz 2009. gada janvārim (to ieskaitot);

                           c)

                           sākot no 2022. gada maija pārskata mēneša, nosūtīšanās ietver pārskatītas rindas retrospektīvi līdz 2009. gada janvārim.

               2.   Attiecībā uz dalībvalstīm, kuras izvēlējušās iesniegt mēneša bezdarba ievaddatus (2. iespēja), pirmajā nosūtīšanā par 2021. gada maija pārskata mēnesi ietver arī mēneša bezdarba ievaddatus retrospektīvi līdz 2009. gada janvārim.

            6. pants
            Avoti un metodes

               1.   Līdz vēlākais 2020. gada 19. jūlijam dalībvalstis, kuras izvēlējušās iesniegt mēneša bezdarba novērtējumus (3. iespēja) vai iesniegt attiecīgi mēneša bezdarba ievaddatus (2. iespēja), nosūta Komisijai (Eurostat) to avotu un metožu aprakstu, kuras izmantotas, lai apkopotu mēneša bezdarba novērtējumus vai attiecīgi mēneša bezdarba ievaddatus.

               2.   Dalībvalstis, kuras izvēlējušās iesniegt mēneša bezdarba statistiku (1. iespēja), nosūta tikai to metožu aprakstu, kuras izmantotas, lai atvasinātu mēneša statistiku no ceturkšņa datiem, kas savākti darbaspēka jomā saskaņā ar Regulu (ES) 2019/1700.

               3.   Dalībvalstis informē Komisiju (Eurostat) divus mēnešus pirms jebkādu izmaiņu īstenošanas aprakstā, kas sniegts saskaņā ar 1. vai 2. punktu, un nosūta atjaunināto dokumentāciju ne vēlāk kā sešus mēnešus pēc izmaiņu īstenošanas.

               4.   Katrā mēneša nosūtīšanā dalībvalstis iekļauj informāciju par iespējamiem pārrāvumiem rindās, kā arī par citiem īpašiem notikumiem, kas var ietekmēt salīdzināmību laika griezumā.

            7. pants
            Kvalitātes prasības

               1.   Komisija (Eurostat) uzrauga kopējā mēneša bezdarba līmeņa kvalitāti saskaņā ar SDO jēdzienu, ko kā pamatrādītāju publicē dalībvalstis (1. un 3. iespēja) vai Eurostat (2. iespēja).

               2.   Kopējā mēneša bezdarba līmeņa kvalitāte ik pēc trim gadiem tiek uzraudzīta, izmantojot IV pielikumā iekļauto rādītāju un robežvērtību kopumu.

            8. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 16. decembrī

                  Komisijas vārdā –

                  Priekšsēdētāja

               Ursula VON DER LEYEN

            (1)  OV L 261I, 14.10.2019., 1. lpp.

            (2)  Komisijas Paziņojums Eiropas Parlamentam un Padomei par eurozonas statistiku “Eurozonas statistikas un rādītāju metodoloģijas uzlabošana”, COM(2002) 661 galīgā redakcija.

            (3)  Kā tā 2013. gada 11. oktobrī pieņemta 19. Starptautiskajā darbaspēka statistiķu konferencē tās pirmajā rezolūcijā par darba, nodarbinātības un darbaspēka izmantošanas statistiku.

            I PIELIKUMS

               Saskaņā ar 3. panta 1. punktu iesniegtā mēneša bezdarba statistika (1. iespēja)

                        Nosaukums

                        Apraksts

                        Statistiskās korekcijas

                        NAT_LFS_PRI.Y.F.MON.UNEMP

                        15 līdz 24 gadu vecu sieviešu dzimuma personu skaits, kuras saskaņā ar SDO jēdzienu pārskata mēnesī nav nodarbinātas

                                    —

                                    Nav sezonāli koriģēts

                                    —

                                    Sezonāli koriģēts

                                    —

                                    Tendence

                        NAT_LFS_PRI.Y.F.MON.EMPL

                        15 līdz 24 gadu vecu sieviešu dzimuma personu skaits, kuras saskaņā ar SDO jēdzienu pārskata mēnesī ir nodarbinātas

                                    —

                                    Nav sezonāli koriģēts

                                    —

                                    Sezonāli koriģēts

                                    —

                                    Tendence

                        NAT_LFS_PRI.Y.M.MON.UNEMP

                        15 līdz 24 gadu vecu vīriešu dzimuma personu skaits, kuras saskaņā ar SDO jēdzienu pārskata mēnesī nav nodarbinātas

                                    —

                                    Nav sezonāli koriģēts

                                    —

                                    Sezonāli koriģēts

                                    —

                                    Tendence

                        NAT_LFS_PRI.Y.M.MON.EMPL

                        15 līdz 24 gadu vecu vīriešu dzimuma personu skaits, kuras saskaņā ar SDO jēdzienu pārskata mēnesī ir nodarbinātas

                                    —

                                    Nav sezonāli koriģēts

                                    —

                                    Sezonāli koriģēts

                                    —

                                    Tendence

                        NAT_LFS_PRI.O.F.MON.UNEMP

                        25 līdz 74 gadu vecu sieviešu dzimuma personu skaits, kuras saskaņā ar SDO jēdzienu pārskata mēnesī nav nodarbinātas

                                    —

                                    Nav sezonāli koriģēts

                                    —

                                    Sezonāli koriģēts

                                    —

                                    Tendence

                        NAT_LFS_PRI.O.F.MON.EMPL

                        25 līdz 74 gadu vecu sieviešu dzimuma personu skaits, kuras saskaņā ar SDO jēdzienu pārskata mēnesī ir nodarbinātas

                                    —

                                    Nav sezonāli koriģēts

                                    —

                                    Sezonāli koriģēts

                                    —

                                    Tendence

                        NAT_LFS_PRI.O.M.MON.UNEMP

                        25 līdz 74 gadu vecu vīriešu dzimuma personu skaits, kuras saskaņā ar SDO jēdzienu pārskata mēnesī nav nodarbinātas

                                    —

                                    Nav sezonāli koriģēts

                                    —

                                    Sezonāli koriģēts

                                    —

                                    Tendence

                        NAT_LFS_PRI.O.M.MON.EMPL

                        25 līdz 74 gadu vecu vīriešu dzimuma personu skaits, kuras saskaņā ar SDO jēdzienu pārskata mēnesī ir nodarbinātas

                                    —

                                    Nav sezonāli koriģēts

                                    —

                                    Sezonāli koriģēts

                                    —

                                    Tendence

            II PIELIKUMS

               Saskaņā ar 3. panta 1. punktu iesniegtie mēneša bezdarba ievaddati (2. iespēja)

                        Nosaukums

                        Apraksts

                        Statistiskās korekcijas

                        PREA.Y.F.MON.UNEMP

                        15 līdz 24 gadu vecu sieviešu dzimuma personu skaits, kuras saskaņā ar valsts reģistru pārskata mēneša konkrētā periodā nav nodarbinātas

                        Nav sezonāli koriģēts

                        PREA.Y.M.MON.UNEMP

                        15 līdz 24 gadu vecu vīriešu dzimuma personu skaits, kuras saskaņā ar valsts reģistru pārskata mēneša konkrētā periodā nav nodarbinātas

                        Nav sezonāli koriģēts

                        PREA.O.F.MON.UNEMP

                        25 līdz 74 gadu vecu sieviešu dzimuma personu skaits, kuras saskaņā ar valsts reģistru pārskata mēneša konkrētā periodā nav nodarbinātas

                        Nav sezonāli koriģēts

                        PREA.O.M.MON.UNEMP

                        25 līdz 74 gadu vecu vīriešu dzimuma personu skaits, kuras saskaņā ar valsts reģistru pārskata mēneša konkrētā periodā nav nodarbinātas

                        Nav sezonāli koriģēts

            III PIELIKUMS

               Saskaņā ar 3. panta 1. punktu iesniegtie mēneša bezdarba novērtējumi (3. iespēja)

                        Nosaukums

                        Apraksts

                        Statistiskās korekcijas

                        NAT_LFS_PRI.Y.F.MON.UNEMP

                        15 līdz 24 gadu vecu sieviešu dzimuma personu skaits, kuras pārskata mēnesī nav nodarbinātas

                                    —

                                    Nav sezonāli koriģēts

                                    —

                                    Sezonāli koriģēts

                                    —

                                    Tendence

                        NAT_LFS_PRI.Y.F.MON.EMPL

                        15 līdz 24 gadu vecu sieviešu dzimuma personu skaits, kuras pārskata mēnesī ir nodarbinātas

                                    —

                                    Nav sezonāli koriģēts

                                    —

                                    Sezonāli koriģēts

                                    —

                                    Tendence

                        NAT_LFS_PRI.Y.M.MON.UNEMP

                        15 līdz 24 gadu vecu vīriešu dzimuma personu skaits, kuras pārskata mēnesī nav nodarbinātas

                                    —

                                    Nav sezonāli koriģēts

                                    —

                                    Sezonāli koriģēts

                                    —

                                    Tendence

                        NAT_LFS_PRI.Y.M.MON.EMPL

                        15 līdz 24 gadu vecu vīriešu dzimuma personu skaits, kuras pārskata mēnesī ir nodarbinātas

                                    —

                                    Nav sezonāli koriģēts

                                    —

                                    Sezonāli koriģēts

                                    —

                                    Tendence

                        NAT_LFS_PRI.O.F.MON.UNEMP

                        25 līdz 74 gadu vecu sieviešu dzimuma personu skaits, kuras pārskata mēnesī nav nodarbinātas

                                    —

                                    Nav sezonāli koriģēts

                                    —

                                    Sezonāli koriģēts

                                    —

                                    Tendence

                        NAT_LFS_PRI.O.F.MON.EMPL

                        25 līdz 74 gadu vecu sieviešu dzimuma personu skaits, kuras pārskata mēnesī ir nodarbinātas

                                    —

                                    Nav sezonāli koriģēts

                                    —

                                    Sezonāli koriģēts

                                    —

                                    Tendence

                        NAT_LFS_PRI.O.M.MON.UNEMP

                        25 līdz 74 gadu vecu vīriešu dzimuma personu skaits, kuras pārskata mēnesī nav nodarbinātas

                                    —

                                    Nav sezonāli koriģēts

                                    —

                                    Sezonāli koriģēts

                                    —

                                    Tendence

                        NAT_LFS_PRI.O.M.MON.EMPL

                        25 līdz 74 gadu vecu vīriešu dzimuma personu skaits, kuras pārskata mēnesī ir nodarbinātas

                                    —

                                    Nav sezonāli koriģēts

                                    —

                                    Sezonāli koriģēts

                                    —

                                    Tendence

            IV PIELIKUMS

               Kvalitāte

            Kopējā mēneša bezdarba līmeņa kvalitāti uzrauga, izmantojot tādu rādītāju kopumu, ar kuriem mēra svārstīgumu un pārskatīšanas, kā izklāstīts turpmāk.
            Rādītājus aprēķina par pēdējiem 36 mēneša novērojumiem, kas ir pieejami no 2022. gada maija.
            Komisija (Eurostat) minētos rādītājus atjaunina reizi trijos gados.

               Svārstīgums

                        —

                        Pirms noapaļošanas aprēķinātā ikmēneša izmaiņu korelācija kā Pīrsona korelācijas koeficients starp ikmēneša izmaiņu rindu un to pašu par vienu mēnesi atlikto rindu (t. i., pirmās kārtas automātiskās korelācijas koeficients). Minētajam rādītājam būtu jāpaliek [–0,30; 0,75] intervālā.

                        —

                        Divkārtēju lielu virzienmaiņu biežums, kas aprēķinātas kā tādu novērojumu proporcija, pirms kuriem bijušas divas secīgas lielas virzienmaiņas pretējos virzienos. Lielu virzienmaiņu reģistrē, kad mēneša bezdarba līmenis mainās par 0,2 procentpunktiem vai vairāk. Minētajam rādītājam būtu jāpaliek zem 5 %.

               Pārskatīšanas

                        —

                        Ļoti lielu pārskatīšanu biežums līmeņos, ko aprēķina kā mēneša novērojumu proporciju līmeņos, kas starp pirmo novērtējumu un pārskatītajiem datiem, kurus izplata pēc sešiem mēnešiem, tiek pārskatīti par vairāk nekā 0,3 procentpunktiem. “Līmenis” atbilst mēneša bezdarba līmeņa vērtībai konkrētā pārskata mēnesī. Šim rādītājam būtu jāpaliek zem 10 %.

                        —

                        Lielu pārskatīšanu biežums ikmēneša izmaiņās, ko aprēķina kā novērojumu proporciju ar ikmēneša izmaiņām, kas starp pirmo novērtējumu un pārskatītajiem datiem, kurus izplata pēc sešiem mēnešiem, tiek pārskatītas par 0,2 procentpunktiem vai vairāk. Šim rādītājam būtu jāpaliek zem 10 %.